**Аляксандр Мікалаевіч Івулін** (нар. 10 жніўня 1992, г. Орша, Беларусь) — беларускі спартыўны журналіст, блогер, футбаліст і былы палітычны зняволены.

Біяграфія
---------

Маці працавала выхавацелькай у дзіцячым садку, бацька ў маладосці быў мараком, ёсць старэйшы брат.

Акцыя падтрымкі журналіста Аляксандра Івуліна (Быдгашч, 6 чэрвеня 2021)
Выпускнік аршанскай ДЮСШАР-2. Выступаў за каманду «Орша-2» у чэмпіянаце Віцебскай вобласці. Скончыў Аршанскі каледж на тэхніка-праграміста. Пасля каледжа паступіў у Інстытут журналістыкі БДУ, дзе выступаў за каманду ВНУ з 2012 па 2017 год, быў капітанам. У Мінску займаўся ў школе МТЗ-РІПА, але траўма перашкодзіла стаць прафесійным футбалістам. Гуляў за аматарскую каманду «Лібертас» у чэмпіянаце АЛФ.

Рабіў рэпартажы на Goals.by і інтэрнэт-партале «Трыбуна» (блог «Аршанскі вакзал»). Таксама аўтар відэаблога «ЧаснОк».

У 2021 годзе падпісаў прафесійны кантракт з мінскімі «Крумкачамі». Заробак Івуліна ў «Крумкачах» складаў 230 беларускіх рублёў. Упершыню дэбютаваў 3 красавіка ў таварыскім матчы супраць магілёўскага «Дняпра»: на 88 хвіліне замяніў Вадзіма Фастаўца.

Палітычны пераслед
------------------

Быў арыштаваны 15 лістапада 2020 года ў Мінску, калі праходзіў марш памяці Рамана Бандарэнкі. Пасля сутачнага ўтрымання ў ізалятары, дзе ён захварэў на COVID-19, быў выпушчаны. Суд быў прызначаны на 20 лістапада, але праз хваробу працэс перанеслі на 18 снежня. 18 снежня быў абвешчаны перапынак да 30 снежня для выкліку сведкі з боку абароны. 30 снежня суд Маскоўскага раёна Мінска прысудзіў Івуліну штраф у памеры 30 базавых велічынь паводле арт. 23.34 КаАП.

3 чэрвеня 2021 года быў затрыманы разам з аператарам «ЧаснАка» Яраславам Пісарэнкам у кватэры. 4 чэрвеня быў асуджаны да 30 сутак арышту нібыта за бела-чырвона-белы сцяг на акне кватэры (Пісарэнка атрымаў 15 сутак) паводле ч. 3 арт. 24.23 КаАП судом Фрунзенскага раёна Мінска (суддзя — Юлія Блізнюк), нягледзячы на тое, што, паводле Івуліна, ніякага сцяга вывешана не было.

Пасля 30 сутак арышту ён на волю не выйшаў, і стала вядома, што Івуліна перавялі ў СІЗА № 1, а сам журналіст абвінавачваецца ў здзяйсненні крымінальнага злачынства паводле арт. 342 КК (Групавыя дзеянні, якія груба парушаюць грамадскі парадак). 5 ліпеня 2021 года сумеснай заявай васьмі арганізацый, сярод якіх Праваабарончы цэнтр «Вясна», Беларуская асацыяцыя журналістаў, Івулін быў прызнаны палітычным зняволеным

У студзені 2022 года Аляксандра Івуліна асудзілі на два гады калоніі. У лютым 2023 года ён выйшаў на волю і з’ехаў з Беларусі.

Зноскі
------

1. ↑  В Минске задержан корреспондент Tribuna.com и автор Youtube-канала "ЧестнОК" Александр Ивулин (руск.). *Праваабарончы цэнтр «Вясна»*.  Прессбол (15 лістапада 2020). Архівавана з першакрыніцы 15 лістапада 2020. Праверана 7 жніўня 2021.
2. ↑  Блогер Александр Ивулин подписал профессиональный контракт игрока с «Крумкачамі»
3. ↑
4. ↑  Журналиста «Трибуны» Александра Ивулина оштрафовали за участие в акции (руск.).  Медиазона (30 снежня 2020). Архівавана з першакрыніцы 7 жніўня 2021. Праверана 7 жніўня 2021.
5. 1 2 3 4  Журналіста Аляксандра Івуліна аштрафавалі за ўдзел у несанкцыянаванай акцыі  (бел.).  Еўрапейскае радыё для Беларусі (30 снежня 2021). Архівавана з першакрыніцы 7 жніўня 2021. Праверана 7 жніўня 2021.
6. ↑  Затрыманыя журналісты Аляксандр Івулін і Яраслаў Пісарэнка — на Акрэсціна
7. ↑  *ЗП*. «У гэтым увесь Іва». Сябры — пра самага вядомага спартовага журналіста Беларусі Івуліна, якому далі 30 сутак  (бел.). *Наша Ніва*.  Будзьма беларусамі! (5 чэрвеня 2021). Архівавана з першакрыніцы 8 жніўня 2021. Праверана 8 жніўня 2021.
8. ↑  Арышты і ператрусы 4 чэрвеня: 30 сутак журналісту і футбалісту «Крумкачоў» Івуліну, 8 — Барысу Хамайду
9. ↑  Спортивный журналист Александр Ивулин стал подозреваемым по уголовному делу (руск.).  Могилев.Онлайн (3 ліпеня 2021). Архівавана з першакрыніцы 7 жніўня 2021. Праверана 7 жніўня 2021.
10. ↑  Заява праваабарончых арганізацый Беларусі аб прызнанні пяці новых палітвязняў  (бел.).  Праваабарончы цэнтр «Вясна» (5 ліпеня 2021). Архівавана з першакрыніцы 7 жніўня 2021. Праверана 7 жніўня 2021.
11. ↑  Аляксандра Івуліна асудзілі на два гады калоніі **(нявызн.)**. *Новы Час* (19 студзеня 2022). Праверана 2 красавіка 2023.
12. ↑  Журналіст і футбаліст Аляксандр Івулін выйшаў на волю і з’ехаў з Беларусі **(нявызн.)**. *Новы Час* (23 лютага 2023). Праверана 2 красавіка 2023.

Спасылкі
--------

* Старонка Аляксандра Івуліна на сайце Праваабарончага цэнтра «Вясна»
* Канал «ЧаснОк» на YouTube

|  |  |
| --- | --- |
| ⚙️   У сацыяльных сетках | VK · Facebook · X |
| Фота, відэа і аўдыё | Instagram |